د غزنی سرې میاشتې ریاست کې د شپږو ولایتونو ثابتو روغتیایی کلېنیکونو تغذی مشاورینو ته پنځه ورځنۍ ترېنینګ پیل شو! د روان ۱۴۴۵ هـ ق کال د ذوالقعدې میاشتې په ۲۵ مه نیټه نن د یکشنبې په ورځ د افغانی سرې میاشتې ټولنې مرکزی سوېل لوېدیځ زون شپږو ولایتونو ( میدان وردګ، لوګر، پکتیا، خوست، پکتیکا او غزنی) ثابتو روغتیایی کلېنیکونو تغذی مشاورینو ته پنځه ورځنۍ ترېنینګ د غزنی ولایتی څانګې ریاست د غونډو په تالار کې پیل شو. په دغه ترېنینګ کې چې د افغانی سرې میاشتې ټولنې یوې ښځینه ترېنرې او سره صلیب نارینه استازی هم ګډون درلود د قرآن عظیم الشان په مبارکو آیاتونو پیل ورپسې د یادې ولایتی څانګې رئیس ښاغلی مولوی عبدالقـــدوس "عمر" ګډونوالو ته د ښه راغلاست او مننې ترڅنګ په وظیفو کې د پوره اخلاص، صداقت، امانت دارۍ او له مراجعینو سره په نیکه رویه خبرې وکړې. ورپسې د اجنډا سره سم د افغانی سرې میاشتې ټولنې او سره صلیب د ښځینه او نارینه ترېنرانو په درس پیل وکړ چې د روانې اونۍ تر پنجشنبې ورځې پورې به دوام وکړی.